เริ่มกินยาคุม28เม็ดวันที่3เมษายา กินแป้งเม็ดสุดท้ายวันที่30 แล้วลืมไปซื้อ เมื่อวานวันที่1ไม่ได้กิน ถ้ากินวันนี้ต้องกินกี่เม็ด แล้วเมื่อวันที่30มีเลือดเหมือนประจำเดือนกลิ่นเหมือนแม่มาน้อยมากๆ กระปริบกระปรอยถือว่าเป็นประจำเดือนไหมคะ แล้วถ้าไม่ใช่ประจำเดือนทำไม่กินยาคุมแล้วประจำเดือนไม่มา
สวัสดีค่ะ การรับประทานยาคุมกำเนิดแบบแผงรายเดือนนั้น ถ้าจะหยุดกิน ให้รอให้ครบแผงยาก่อนแล้วจึงค่อยหยุด ไม่เช่นนั้นอาจมีเลือดออกผิดปกติทางช่องคลอดจากฤทธิ์ยาที่ขาดหายไปกะทันหันได้จากที่กล่าวมานั้น ก็คล้ายกับว่าลืมรับประทานยาคุมกำเนิดเม็ดแรกของแผงไป แนะนำให้กินชดเชยในวันนี้ และกินเม็ดที่เหลือต่อไปตามปกติ เท่ากับว่าวันนี้อาจจะต้องกิน 2 เม็ด ส่วนเลือดที่ออกในช่วงหมดแผงที่แล้วนั้น ก็น่าจะเป็นเลือดประจำเดือนตามปกติ ซึ่งในช่วงที่ใช้ยาคุมอยู่ ประจำเดือนอาจจะออกมาปริมาณน้อยได้เช่นกัน ถ้าไม่สบายใจ อาจซื้อชุดตรวจครรภ์ทางปัสสาวะมายืนยันก่อนการเริ่มยาแผงใหม่ก็ได้